Într-o lume în care oamenii nu se mai atașează foarte mult de obiectele care le-au servit drept suport în dezvoltarea profesională și personală, cărțile ajung de multe ori să fie vândute la anticariate. Evident că acesta nu este un lucru rău, dimpotrivă, dovedește spirit civic și responsabilitate din partea cititorului, care în loc să uite de cărțile de care nu mai are nevoie pe rafturi, alege să le redea libertatea și calea către noi orizonturi.
Cititorii aflați în situația în care s-au folosit ani la rândul de anumite cărți pentru a avansa în educație, cunoaștere, carieră sau pur și simplu pentru a se delecta cu întâmplări fictive pline de adrenalină, pot să le vândă la un anticariat. În acest fel, vor beneficia și de un venit suplimentar, care le poate permite să achiziționeze cărți noi și pe care și le doresc de mult timp sau își pot recupera o parte din investiție.
Una dintre cele mai bune opțiuni la ora actuală este vânzarea volumelor către un anticariat, cum este CumparCarti.ro, care are o vechime pe piață de 12 ani, timp în care a dobândit credibilitate și apreciere în rândul vânzătorilor de cărți din toată țara.
Ce cărți se pot vinde la anticariat: noi sau vechi?
Aceasta este o întrebare aflată pe buzele multor cititori care vor să înstrăineze anumite cantități de cărți. Achizitorii amintiți mai sus elucidează acest mister chiar prin anunțurile lor, care arată cam așa: "cumpăr cărți vechi sau noi".
Prin urmare, anticariatul este interesat în egală măsură și de cărți care au văzut lumina tiparului pe vremea bunicilor sau care au înfrumusețat copilăria sau adolescența adulților de astăzi, dar și de cărți mai noi, apărute de câțiva ani sau care au fost distribuite împreună cu unele ziare naționale.
Condiții pentru a vinde cărți la anticariat
Pot vinde cărți la anticariate atât persoanele fizice, cât și persoanele juridice. Principalul criteriu pe care îl urmăresc achizitorii este ca volumele ce urmează a fi vândute către ei să fie în stare bună, să fie curate, fără pagini lipsă sau deteriorate. Cărțile care sunt pătate, care păstrează urme de umezeală, care au coperte rupte sau mirosuri neplăcute pot fi respinse.
De asemenea, anticariatele sunt mereu în căutare de cărți rare, acestea fiind, în general, opere clasice, primele ediții sau cărțile semnate de autori.
Cât se plătește pentru cărțile vândute?
Prețul unei cărți este direct proporțional cu valoarea sa. Anticarii de la CumparCarti.ro sunt recunoscuți pentru faptul că fac evaluări corecte și că se deplasează rapid și fără costuri suplimentare în mai multe zone ale țării.
Astfel, românii care vor să-și vândă cărțile pe care nu le-au mai deschis de mult timp pot contacta anticariatul, iar o echipă se va prezenta la adresa specificată pentru a evalua volumele. Dacă posibilul vânzător este de acord cu prețul stabilit în urma evaluării, tranzacția poate avea loc imediat.
A vinde cărțile care nu mai sunt de folos este o dovadă de responsabilitate, dar este și un bun prilej de a crea un loc suplimentar în casă, fie pentru a așeza cărți noi, fie pentru a schimba destinația spațiului.